b'\n_START_ARTICLE_\nQuick & Flupke\n_START_PARAGRAPH_\nQuick & Flupke on vuosina 1930\xe2\x80\x931940 ilmestynyt sarjakuvapiirt\xc3\xa4j\xc3\xa4n Herg\xc3\xa9n huumorisarjakuva kahdesta keppostelevasta pojasta._NEWLINE_Quick & Flupke alkoi ilmesty\xc3\xa4 Le Petit Vingti\xc3\xa8me -lehdess\xc3\xa4 23. tammikuuta 1930. Vuoteen 1940 menness\xc3\xa4 ehti ilmesty\xc3\xa4 310 kahden sivun mittaista strippi\xc3\xa4. Herg\xc3\xa9n kuoleman j\xc3\xa4lkeen sarjaa piirt\xc3\xa4nyt Johan De Moor ja belgialainen sarjakuvakustantamo Casterman julkaisivat Studios Herg\xc3\xa9n v\xc3\xa4ritt\xc3\xa4mi\xc3\xa4 strippej\xc3\xa4 uudelleen 1985\xe2\x80\x931991. Suomessa ilmestyi sarjasta 1980-luvun lopussa kuusi albumia WSOY:n kustantamana. Quick ja Flupke n\xc3\xa4hd\xc3\xa4\xc3\xa4n v\xc3\xa4kijoukon seassa my\xc3\xb6s kahdessa Tintti-sarjakuvassa: Tintti Afrikassa -tarinan ensimm\xc3\xa4isess\xc3\xa4 ruudussa sek\xc3\xa4 Salaper\xc3\xa4isen t\xc3\xa4hden sivulla 20 yhdess\xc3\xa4 ruudussa. Lis\xc3\xa4ksi heid\xc3\xa4t voi n\xc3\xa4hd\xc3\xa4 vanhojen Tintti-albumien takakannen kuvassa muiden hahmojen joukossa._NEWLINE_Egmont jatkaa sarjaa vuonna 2007 nimell\xc3\xa4 Kuikka ja Vili.'